ข้อบัญญัติองค์การบริหารส่วนตำบลคลองวาฬข้อบัญญัติองค์การบริหารส่วนตำบลคลองวาฬเรื่องกิจการที่เป็นอันตรายต่อสุขภาพพ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลคลองวาฬว่าด้วยกิจการที่เป็นอันตรายต่อสุขภาพอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบมาตรา ๓๒ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลคลองวาฬโดยความเห็นชอบของสภาองค์การบริหารส่วนตำบลคลองวาฬและนายอำเภอเมืองประจวบคีรีขันธ์จึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลคลองวาฬเรื่อง กิจการ ที่เป็นอันตรายต่อสุขภาพ พ.ศ. ๒๕๕๙ข้อ๒ ข้อบัญญัตินี้ให้ใช้บังคับภายในเขตองค์การบริหารส่วนตำบลคลองวาฬตั้งแต่วันที่ได้ประกาศไว้โดยเปิดเผย ณ ที่ทำการองค์การบริหารส่วนตำบลคลองวาฬเป็นต้นไปข้อ๓ บรรดาข้อบัญญัติ ระเบียบ ประกาศ หรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้เจ้าพนักงานท้องถิ่น หมายความว่านายกองค์การบริหารส่วนตำบลคลองวาฬเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕พนักงานเจ้าหน้าที่ หมายความว่าผู้ซึ่งได้รับการแต่งตั้งจากเจ้าพนักงานท้องถิ่นให้ปฏิบัติการตามกฎหมายว่าด้วยการสาธารณสุขและข้อบัญญัตินี้สถานประกอบกิจการ หมายความว่าสถานที่ที่ใช้้ในการประกอบกิจการที่เป็นอันตรายต่อสุขภาพตามประกาศกระทรวงสาธารณสุขที่ออกตามความในมาตรา ๓๑แห่งพระราชบัญญัติการสาธารณสุข พ.ศ. ๒๕๓๕ผู้ดำเนินกิจการ หมายความว่า ผู้เป็นเจ้าของหรือบุคคลที่เรียกชื่ออย่างอื่นซึ่งรับผิดชอบดำเนินการสถานประกอบกิจการนั้นคนงาน หมายความว่า ผู้ปฏิบัติงานในสถานประกอบกิจการมลพิษทางเสียง หมายความว่า สภาวะของเสียงอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนมลพิษความสั่นสะเทือน หมายความว่าสภาวะของความสั่นสะเทือนอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนมลพิษทางอากาศ หมายความว่าสภาวะของอากาศอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนมลพิษทางน้ำ หมายความว่าสภาวะของน้ำทิ้งอันเกิดจากการประกอบกิจการ ของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนอาคาร หมายความว่า ตึกบ้าน เรือน โรง ร้าน แพ คลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้การค้า หมายความว่า การประกอบธุรกิจ การพาณิชย์การอุตสาหกรรม การเกษตร การผลิต หรือให้บริการใด ๆ เพื่อหาประโยชน์อันมีมูลค่าข้อ๕ ให้กิจการดังต่อไปนี้เป็นกิจการอันตรายที่ต้องมีการควบคุมในเขตองค์การบริหารส่วนตำบลคลองวาฬ(๑)กิจการที่เกี่ยวกับการเลี้ยงสัตว์(๑.๑)การเพาะพันธุ์ เลี้ยง และการอนุบาลสัตว์ทุกชนิด(๑.๒)การประกอบกิจการเลี้ยง รวบรวมสัตว์ หรือธุรกิจอื่นใดอันมีลักษณะทำนองเดียวกันเพื่อให้ประชาชนเข้าชมหรือเพื่อประโยชน์ของกิจการนั้น ทั้งนี้ไม่ว่าจะมีการเรียกเก็บค่าดูหรือค่าบริการในทางตรงหรือทางอ้อมหรือไม่ก็ตาม(๒)กิจการที่เกี่ยวกับสัตว์และผลิตภัณฑ์(๒.๑)การฆ่า หรือชำแหละสัตว์ ยกเว้นในสถานที่จำหน่ายอาหาร การเร่ขาย หรือการขายในตลาด(๒.๒)การหมัก ฟอก ตาก หรือสะสมหนังสัตว์ ขนสัตว์(๒.๓)การสะสมเขา กระดูก หรือชิ้นส่วนสัตว์ที่ยังมิได้แปรรูป(๒.๔)การเคี่ยวหนัง เอ็น หรือไขสัตว์(๒.๕)การผลิตสิ่งของเครื่องใช้หรือผลิตภัณฑ์อื่น ๆ จากเปลือก กระดอง กระดูก เขา หนังขนสัตว์ หรือส่วนอื่น ๆ ของสัตว์ด้วยการต้ม นึ่ง ตาก เผาหรือกรรมวิธีใด ๆซึ่งมิใช่เพื่ออาหาร(๒.๖)การผลิต โม่ ป่น บด ผสม บรรจุ สะสม หรือการกระทำอื่นใดต่อสัตว์ หรือพืชหรือส่วนหนึ่งส่วนใดของสัตว์หรือพืช เพื่อเป็นอาหารสัตว์หรือส่วนประกอบของอาหารสัตว์(๒.๗)การผลิต แปรรูป สะสม หรือล้างครั่ง(๓)กิจการที่เกี่ยวกับอาหาร เครื่องดื่ม น้ำดื่ม ยกเว้นในสถานที่จำหน่ายอาหารการเร่ขาย การขายในตลาด และการผลิตเพื่อบริโภคในครัวเรือน(๓.๑)การผลิต สะสม หรือแบ่งบรรจุ น้ำพริกแกง น้ำพริกปรุงสำเร็จ เต้าเจี้ยว ซีอิ๊วน้ำจิ้มหรือซอสปรุงรสชนิดต่าง ๆ(๓.๒)การผลิต สะสม หรือแบ่งบรรจุ อาหารหมัก ดอง จากสัตว์ ได้แก่ ปลาร้า ปลาเจ่ากุ้งเจ่า ปลาส้ม ปลาจ่อม แหนม หม่ำ ไส้กรอก กะปิ น้ำปลา หอยดอง น้ำเคย น้ำบูดูไตปลา หรือผลิตภัณฑ์อื่น ๆ ที่คล้ายคลึงกัน(๓.๓)การผลิต สะสม หรือแบ่งบรรจุ อาหารหมัก ดอง แช่อิ่ม จากผัก ผลไม้ หรือพืชอย่างอื่น(๓.๔)การผลิต สะสม หรือแบ่งบรรจุ อาหารจากพืชหรือสัตว์โดยการตาก บด นึ่ง ต้ม ตุ๋นเคี่ยว กวน ฉาบ ทอด อบ รมควัน ปิ้ง ย่าง เผา หรือวิธีอื่นใด(๓.๕)การผลิต สะสม หรือแบ่งบรรจุลูกชิ้น(๓.๖)การผลิต สะสม หรือแบ่งบรรจุ เส้นหมี่ ขนมจีน ก๋วยเตี๋ยว เต้าฮวย เต้าหู้ วุ้นเส้นเกี้ยมอี๋ เนื้อสัตว์เทียม หรือผลิตภัณฑ์อื่น ๆ ที่คล้ายคลึงกัน(๓.๗)การผลิตบะหมี่ มักกะโรนี สปาเกตตี พาสต้า หรือผลิตภัณฑ์อื่น ๆ ที่คล้ายคลึงกัน(๓.๘)การผลิต ขนมปังสด ขนมปังแห้ง จันอับ ขนมเปี๊ยะ ขนมอบอื่น ๆ(๓.๙)การผลิต สะสม หรือแบ่งบรรจุ น้ำนม หรือผลิตภัณฑ์จากน้ำนมสัตว์(๓.๑๐)การผลิต สะสม หรือแบ่งบรรจุ เนย เนยเทียม เนยผสม ผลิตภัณฑ์เนย ผลิตภัณฑ์เนยเทียมและผลิตภัณฑ์เนยผสม(๓.๑๑)การผลิตไอศกรีม(๓.๑๒)การคั่ว สะสม หรือแบ่งบรรจุกาแฟ(๓.๑๓) การผลิต สะสม หรือแบ่งบรรจุ ใบชาแห้ง ชาผงหรือเครื่องดื่มชนิดผงอื่น ๆ(๓.๑๔)การผลิต สะสม หรือแบ่งบรรจุ เอทิลแอลกอฮอล์ สุรา เบียร์ ไวน์ น้ำส้มสายชู ข้าวหมากน้ำตาลเมา(๓.๑๕)การผลิตน้ำกลั่น น้ำบริโภค น้ำดื่มจากเครื่องจำหน่ายอัตโนมัติ(๓.๑๖)การผลิต สะสม หรือแบ่งบรรจุ หรือขนส่งน้ำแข็ง(๓.๑๗)การผลิต สะสม หรือแบ่งบรรจุ น้ำอัดลม น้ำหวาน น้ำโซดา น้ำจากพืช ผัก ผลไม้เครื่องดื่มชนิดต่าง ๆ บรรจุกระป๋อง ขวดหรือภาชนะอื่นใด(๓.๑๘) การผลิต สะสม หรือแบ่งบรรจุ อาหารบรรจุกระป๋อง ขวดหรือภาชนะอื่นใด(๓.๑๙)การผลิต สะสม หรือแบ่งบรรจุ ผงชูรส หรือสารปรุแต่งอาหาร(๓.๒๐)การผลิต สะสม หรือแบ่งบรรจุ น้ำตาล น้ำเชื่อม(๓.๒๑)การผลิต สะสม หรือแบ่งบรรจุแบะแซ(๓.๒๒)การแกะ ตัดแต่ง ล้างสัตว์น้ำ ที่ไม่ใช่เป็นส่วนหนึ่งของกิจการห้องเย็น(๓.๒๓)การประกอบกิจการห้องเย็นแช่แข็งอาหาร(๓.๒๔)การเก็บ การถนอมอาหารด้วยเครื่องจักร(๔) กิจการที่เกี่ยวกับยา เวชภัณฑ์ อุปกรณ์การแพทย์เครื่องสำอาง ผลิตภัณฑ์ ทำความสะอาด(๔.๑)การผลิต โม่ บด ผสม หรือบรรจุยา(๔.๒)การผลิต บรรจุยาสีฟัน แชมพู ผ้าเย็น กระดาษเย็น เครื่องสำอางรวมทั้งที่ใช้กับร่างกาย(๔.๓)การผลิต บรรจุสำลี ผลิตภัณฑ์จากสำลี(๔.๔)การลิตผ้าพันแผล ผ้าปิดแผล ผ้าอนามัย ผ้าอ้อมสำเร็จรูป(๔.๕)การผลิตผงซักฟอก สบู่ น้ำยาทำความสะอาด หรือผลิตภัณฑ์ ทำความสะอาดต่าง ๆ(๕)กิจการที่เกี่ยวกับการเกษตร(๕.๑)การผลิต สะสม หรือแบ่งบรรจุน้ำมันจากพืช(๕.๒)การล้าง การอบ การรม การสะสมยางดิบ(๕.๓)การผลิตการ หรือแบ่งบรรจุแป้งมันสำปะหลัง แป้งสาคู แป้งจากพืช หรือแป้งอื่น ๆในทำนองเดียวกัน(๕.๔)การสีข้าว นวดข้าวด้วยเครื่องจักร หรือแบ่งบรรจุข้าวด้วยวิธีใด ๆ ก็ตาม(๕.๕)การผลิตยาสูบ(๕.๖)การขัด การกะเทาะ หรือบดเมล็ดพืช(๕.๗)การผลิต สะสม หรือแบ่งบรรจุปุ๋ยหรือวัสดุที่นำไปผลิตปุ๋ย(๕.๘)การผลิตใยจากพืช(๕.๙)การตาก การสะสม ขนถ่ายผลิตผลของมันสำปะหลัง ข้าวเปลือก อ้อย ข้าวโพด(๖)กิจการที่เกี่ยวกับโลหะหรือแร่(๖.๑)การผลิตภาชนะ เครื่องประดับ เครื่องมือ อุปกรณ์ หรือเครื่องมือเครื่องใช้ต่าง ๆด้วยโลหะหรือแร่(๖.๒)การถลุงแร่ การหลอม หรือการหล่อโลหะทุกชนิด ยกเว้นกิจการที่ได้รับใบอนุญาตใน (๖.๑)(๖.๓)การกลึง เจาะ เชื่อม ตี ตัด ประสาน รีด การอัดโลหะ หรืออัดโลหะด้วยเครื่องจักรหรือก๊าซ หรือไฟฟ้า ยกเว้นกิจการที่ได้รับใบอนุญาตใน (๖.๑)(๖.๔) การเคลือบ ชุบโลหะด้วยตะกั่ว สังกะสี ดีบุก โครเมียมนิกเกิล หรือโลหะอื่นใด โดยยกเว้นกิจการที่ได้รับใบอนุญาตใน (๖.๑)(๖.๕)การขัด ล้างโลหะด้วยเครื่องจักร หรือสารเคมี ยกเว้นกิจการที่ได้รับใบอนุญาตใน(๖.๑)(๖.๖)การทำเหมืองแร่ สะสม แยก คัดเลือก หรือล้างแร่(๗)กิจการที่เกี่ยวกับยานยนต์ เครื่องจักรหรือเครื่องกล(๗.๑)การต่อ ประกอบ เคาะ ปะผุ พ่นสี หรือพ่นสารกันสนิมยานยนต์(๗.๒)การผลิตยานยนต์ เครื่องจักร หรือเครื่องจักกล(๗.๓)การซ่อม การปรับแต่งเครื่องยนต์ เครื่องจักร เครื่องกล ระบบไฟฟ้า ระบบปรับอากาศหรืออุปกรณ์ที่เป็นส่วนประกอบของยานยนต์ เครื่องจักร หรือเครื่องกล(๗.๔)การประกอบธุรกิจเกี่ยวกับยานยนต์ เครื่องจักรหรือเครื่องกล ซึ่งมีไว้บริการหรือจำหน่ายและในการประกอบธุรกิจนั้นมีการซ่อมหรือปรับปรุงยานยนต์ เครื่องจักรหรือเครื่องกลดังกล่าวด้วย(๗.๕)การล้าง ขัดสี เคลือบสี หรืออัดฉีดยานยนต์(๗.๖)การผลิต สะสม จำหน่าย ซ่อม หรืออัดแบตเตอรี่(๗.๗)การจำหน่าย ซ่อม ปะ เชื่อมยางยานยนต์ หรือตั้งศูนย์ถ่วงล้อ(๗.๘)การผลิต ซ่อม ประกอบ หรืออัดผ้าเบรก ผ้าคลัตช์(๗.๙)การสะสม การซ่อมเครื่องกล เครื่องจักรเก่าหรืออุปกรณ์ที่เป็นส่วนประกอบของยานยนต์เครื่องจักร หรือเครื่องกลเก่า(๘)กิจการที่เกี่ยวกับไม้หรือกระดาษ(๘.๑)การผลิตไม้ขีดไฟ(๘.๒)การเลื่อย ซอย ขัด ไส เจาะ ขุดร่อง ทำคิ้วหรือตัดไม้ด้วยเครื่องจักร(๘.๓)การผลิต พ่น ทาสารเคลือบเงาหรือสี แต่งสำเร็จสิ่งของเครื่องใช้หรือผลิตภัณฑ์จากไม้ หวาย ชานอ้อย(๘.๔)การอบไม้(๘.๕)การผลิต สะสม แบ่งบรรจุธูป(๘.๖)การผลิตสิ่งของ เครื่องใช้ เครื่องเขียน หรือผลิตภัณฑ์อื่นใดด้วยกระดาษ(๘.๗)การผลิตกระดาษชนิดต่าง ๆ(๘.๘)การเผาถ่าน หรือการสะสมถ่าน(๙)กิจการที่เกี่ยวกับการบริการ(๙.๑)การประกอบกิจการสปาเพื่อสุขภาพเว้นแต่เป็นการให้บริการในสถานพยาบาลตามกฎหมายว่าด้วยสถานพยาบาล(๙.๒)การประกอบกิจการอาบ อบ นวด(๙.๓)การประกอบกิจการนวดเพื่อสุขภาพ เว้นแต่เป็นการให้บริการที่ได้รับใบอนุญาตใน (๙.๑)หรือในสถานพยาบาลตามกฎหมายว่าด้วยสถานพยาบาล(๙.๔)การประกอบกิจการสถานที่อาบน้ำ อบไอน้ำ อบสมุนไพรเว้นแต่เป็นการให้บริการที่ได้รับอนุญาตใน (๙.๑)หรือในสถานพยาบาลตามกฎหมายว่าด้วยสถานพยาบาล(๙.๕)การประกอบกิจการโรงแรมสถานที่พักที่มิใช่โรงแรที่จัดไว้เพื่อให้บริการพักชั่วคราวสำหรับคนเดินทางหรือบุคคลอื่นใดโดยมีค่าตอบแทนหรือกิจการอื่นในทำนองเดียวกัน(๙.๖)การประกอบกิจการหอพัก อาคารชุดให้เช่า ห้องเช่า หรือห้องแบ่งเช่าหรือกิจการอื่นในทำนองเดียวกัน(๙.๗)การประกอบกิจการโรงมหรสพ(๙.๘) การจัดให้มีมหรสพ การแสดงดนตรี เต้นรำ รำวง รองเง็งดิสโกเทก คาราโอเกะ หรือตู้เพลง หรือการแสดงอื่น ๆ ในทำนองเดียวกัน(๙.๙) การประกอบกิจการสระว่ายน้ำ หรือกิจการอื่น ๆในทำนองเดียวกัน เว้นแต่เป็นการให้บริการที่ได้รับใบอนุญาตใน (๙.๑)(๙.๑๐) การประกอบกิจการการเล่นสเกต หรือโรลเลอร์เบลดหรือการเล่นอื่น ๆ ในทำนองเดียวกัน(๙.๑๑)การประกอบกิจการเสริมสวย หรือแต่งผมเว้นแต่กิจการที่อยู่ในบังคับตามกฎหมายว่าด้วยการประกอบวิชาชีพเวชกรรม(๙.๑๒)การประกอบกิจการสถานที่ออกกำลังกาย(๙.๑๓)การประกอบกิจการให้บริการควบคุมน้ำหนัก(๙.๑๔)การประกอบกิจการสวนสนุก โบว์ลิ่ง หรือตู้เกม(๙.๑๕)การประกอบกิจการให้บริการคอมพิวเตอร์(๙.๑๖)การประกอบกิจการสนามกอล์ฟ หรือสนามฝึกซ้อมกอล์ฟ(๙.๑๗)การประกอบกิจการห้องปฏิบัติการทางการแพทย์ การสาธารณสุข วิทยาศาสตร์หรือสิ่งแวดล้อม(๙.๑๘)การประกอบกิจการสักผิวหนัง หรือเจาะส่วนหนึ่งส่วนใดของร่างกาย(๙.๑๙)การประกอบกิจการให้บริการเลี้ยงและดูแลเด็กที่บ้านของผู้รับบริการ(๙.๒๐)การประกอบกิจการให้บริการดูแลผู้สูงอายุที่บ้านของผู้รับบริการ(๙.๒๑) การประกอบกิจการให้บริการสปา อาบน้ำ ตัดขนรับเลี้ยงหรือรับฝากสัตว์ชั่วคราว(๑๐)กิจการที่เกี่ยวกับสิ่งทอ(๑๐.๑)การปั่นด้าย กรอด้าย ทอผ้าด้วยเครื่องจักร หรือทอผ้าด้วยกี่กระตุก(๑๐.๒)การสะสมปอ ป่าน ฝ้าย นุ่น หรือใยสังเคราะห์(๑๐.๓)การปั่นฝ้าย นุ่น ใยสังเคราะห์ด้วยเครื่องจักร(๑๐.๔)การทอเสื่อ กระสอบ พรม หรือสิ่งทออื่น ๆ ด้วยเครื่องจักร(๑๐.๕)การเย็บผ้า ปักผ้า หรือสิ่งทออื่น ๆ ด้วยเครื่องจักร(๑๐.๖)การพิมพ์ผ้า และสิ่งทออื่น ๆ(๑๐.๗)การซัก อบ รีด หรืออัดกลีบผ้าด้วยเครื่องจักร(๑๐.๘)การย้อม ฟอก กัดสีผ้าหรือสิ่งทออื่น ๆ(๑๑)กิจการที่เกี่ยวกับหิน ดิน ทราย ซีเมนต์ หรือวัตถุที่คล้ายคลึง(๑๑.๑)การผลิตภาชนะดินเผาหรือผลิตภัณฑ์ดินเผา(๑๑.๒)การระเบิด การโม่ บด หรือย่อยหินด้วยเครื่องจักร(๑๑.๓)การผลิตสิ่งของ เครื่องใช้หรือผลิตภัณฑ์อื่น ๆ ด้วยซีเมนต์หรือวัตถุที่คล้ายคลึงกัน(๑๑.๔)การสะสม ผสมซีเมนต์ หิน ดิน ทราย วัสดุก่อสร้าง รวมทั้งการขุด ตัก ดูด โม่ บดหรือย่อยด้วยเครื่องจักร ยกเว้นกิจการที่ได้รับใบอนุญาตใน (๑๑.๒)(๑๑.๕)การเจียระไนเพชร พลอย หิน หรือกระจก หรือวัตถุที่คล้ายกัน(๑๑.๖) การเลื่อย ตัด หรือประดิษฐ์หินเป็นสิ่งของเครื่องใช้ หรือผลิตภัณฑ์ต่าง ๆ(๑๑.๗)การผลิตชอล์ก ปูนปลาสเตอร์ ปูนขาว ดินสอพอง หรือเผาหินปูน(๑๑.๘)การผลิตผลิตภัณฑ์ต่าง ๆ ที่มีแร่ใยหินเป็นส่วนประกอบ หรือส่วนผสม(๑๑.๙)การผลิต ตัด บดกระจกหรือผลิตภัณฑ์แก้ว(๑๑.๑๐)การผลิตกระดาษทราย หรือผ้าทราย(๑๑.๑๑)การผลิตใยแก้ว หรือผลิตภัณฑ์จากใยแก้ว(๑๑.๑๒)การล้าง การขัดด้วยการพ่นทรายลงบนพื้นผิวกระจก แก้วหิน หรือวัตถุอื่นใด ยกเว้นกิจการที่ได้รับใบอนุญาตใน(๖.๕)(๑๒)กิจการที่เกี่ยวกับปิโตรเลียม ปิโตรเคมี ถ่านหิน ถ่านโค้ก และสารเคมีต่าง ๆ(๑๒.๑)การผลิต สะสม บรรจุ หรือขนส่งกรด ด่าง สารออกซิไดซ์ หรือสารตัวทำลาย(๑๒.๒)การผลิต สะสม บรรจุ หรือขนส่งก๊าซ(๑๒.๓)การผลิต สะสม กลั่น หรือขนส่งปิโตรเลียม หรือผลิตภัณฑ์ปิโตรเลียม(๑๒.๔)การผลิต สะสม หรือขนส่งถ่านหิน หรือถ่านโค้ก(๑๒.๕)การพ่นสี ยกเว้นกิจการที่ได้รับใบอนุญาตใน (๗.๑)(๑๒.๖)การผลิตสิ่งของเครื่องใช้หรือผลิตภัณฑ์ด้วยยางเทียม พลาสติก เซลลลอยด์ เบเกอร์ไลท์หรือวัตถุที่คล้ายคลึง(๑๒.๗)การโม่ สะสม หรือบดชัน(๑๒.๘)การผลิตสีหรือน้ำมันผสมสี(๑๒.๙)การผลิต ล้างฟิล์มรูปถ่ายหรือฟิล์มภาพยนตร์(๑๒.๑๐)การเคลือบ ชุบวัตถุด้วยพลาสติก เซลลูลอยด์ เบเกอร์ไลท์ หรือวัตถุที่คล้ายคลึง(๑๒.๑๑)การผลิตพลาสติก เซลลูลอยด์ เบเกอร์ไลท์ หรือวัตถุที่คล้ายคลึง(๑๒.๑๒)การผลิต หรือบรรจุสารเคมีดับเพลิง(๑๒.๑๓)การผลิตน้ำแข็งแห้ง(๑๒.๑๔)การผลิต สะสม ขนส่งดอกไม้เพลิง หรือสารเคมีอันเป็นส่วนประกอบในการผลิตดอกไม้เพลิง(๑๒.๑๕)การผลิตเชลแล็กหรือสารเคลือบเงา(๑๒.๑๖)การผลิต สะสม บรรจุ ขนส่งสารกำจัดศัตรูพืช หรือพาหะนำโรค(๑๒.๑๗)การผลิต การบรรจุ การสะสมกาว(๑๓)กิจการที่อื่น ๆ(๑๓.๑)การพิมพ์หนังสือหรือสิ่งพิมพ์อันที่มีลักษณะเดียวกันด้วยเครื่องจักร(๑๓.๒)การผลิต การซ่อมเครื่องอิเล็กทรอนิกส์ เครื่องไฟฟ้า อุปกรณ์อิเล็กทรอนิกส์หรืออุปกรณ์ไฟฟ้า(๑๓.๓)การผลิตเทียน หรือเทียนไข หรือวัตถุที่คล้ายคลึง(๑๓.๔)การพิมพ์แบบ พิมพ์เขียว หรือถ่ายเอกสาร(๑๓.๕)การสะสมวัตถุหรือสิ่งของที่ชำรุด ใช้แล้วหรือเหลือใช้(๑๓.๖)การประกอบกิจการโกดังสินค้า(๑๓.๗)การล้างขวด ภาชนะ หรือบรรจุภัณฑ์ที่ใช้แล้วเพื่อนำไปใช้ใหม่หรือแปรสภาพเป็นผลิตภัณฑ์ใหม่(๑๓.๘)การพิมพ์ เขียน พ่นสี หรือวิธีอื่นใดลงบนวัตถุที่มิใช่สิ่งทอ(๑๓.๙)การประกอบกิจการท่าเทียบเรือประมง สะพานปลา หรือแพปลา(๑๓.๑๐)การบรรจุหีบห่อสินค้าโดยใช้เครื่องจักร(๑๓.๑๑)การให้บริการควบคุมป้องกันและกำจัดแมลง หรือสัตว์พาหะนำโรค(๑๓.๑๒)การผลิตสิ่งของ เครื่องใช้ หรือผลิตภัณฑ์จากยาง(๑๓.๑๓)การผลิต สะสม หรือขนส่งไบโอดีเซลและเอทานอลข้อ๖ ห้ามผู้ใดดำเนินกิจการตามข้อ ๕ในลักษณะที่เป็นการค้า เว้นแต่จะได้รับใบอนุญาตจากเจ้าพนักงานท้องถิ่นข้อ๗ ให้เจ้าพนักงานท้องถิ่นมีอำนาจผ่อนผันให้ผู้ประกอบกิจการตามข้อ๕ งดเว้น การปฏิบัติตามเงื่อนไขที่กำหนดไว้ในข้อ ๕เพียงเท่าที่เห็นสมควรหรือจะเปลี่ยนแปลงอย่างใดเพื่อให้เหมาะสมกับการควบคุมการดำเนินกิจการที่เป็นอันตรายต่อสุขภาพได้ข้อ๘ ผู้ใดประสงค์จะประกอบกิจการตามประเภทที่มีข้อบัญญัติกำหนดให้เป็นกิจการที่ต้องมีการควบคุมตามข้อ๕ในลักษณะที่เป็นการค้าจะต้องยื่นคำขอรับใบอนุญาตตามแบบที่กำหนดไว้ท้ายข้อบัญญัตินี้พร้อมกับเอกสารและหลักฐานดังต่อไปนี้(๑)สำเนาบัตรประชาชน หรือข้าราชการ หรือบัตรอื่นที่ทางราชการออกให้(๒)สำเนาใบอนุญาตตามกฎหมายที่เกี่ยวข้อง(๓)อื่น ๆ ตามที่องค์การบริหารส่วนตำบลคลองวาฬประกาศกำหนดข้อ๙ การขอรับใบอนุญาตดำเนินกิจการตามข้อ๘ ให้ยื่นคำขอต่อเจ้าพนักงานท้องถิ่น ตามแบบที่กำหนดท้ายข้อบัญญัตินี้ข้อ๑๐ ผู้ขอรับใบอนุญาตดำเนินกิจการตามข้อ ๕ต้องยื่นเรื่องตามแบบที่ได้กำหนดไว้ต่อเจ้าพนักงานส่วนท้องถิ่นและต้องปฏิบัติและจัดสถานที่สำหรับประกอบการค้านั้นให้เป็นไปตามเงื่อนไขอันเกี่ยวด้วยสุขลักษณะซึ่งเจ้าพนักงานท้องถิ่นได้กำหนดไว้ตามควรแก่กรณี ดังต่อไปนี้(๑)อาคารที่ใช้เป็นสถานที่ประกอบการต้องก่อสร้างถูกต้องตามกฎหมายว่าด้วย การควบคุมอาคาร(๒) สถานที่ประกอบการต้องตั้งอยู่ในทำเลซึ่งจะทำรางระบายน้ำรับน้ำโสโครก ให้พ้นจากที่นั้นไว้โดยสะดวก(๓)ต้องทำรางระบายน้ำไปสู่ทางระบายน้ำสาธารณะหรือบ่อ ซึ่งรับน้ำโสโครกด้วยวัตถุถาวรไม่ซึม ไม่รั่ว น้ำไหลได้สะดวก(๔)การระบายน้ำและรางระบายน้ำต้องไม่มีลักษณะเป็นที่เดือดร้อนแก่ผู้ใช้น้ำในทางสาธารณะหรือผู้อยู่อาศัยใกล้เคียง(๕)เมื่อเจ้าพนักงานท้องถิ่น หรือเจ้าพนักงานสาธารณสุข หรือพนักงานเจ้าหน้าที่เห็นว่าสถานที่ใดสมควรจะต้องทำพื้นด้วยวัตถุถาวรเพื่อป้องกันมิให้น้ำซึ่งรั่วไหล หรือขังได้ หรือเห็นว่าควรมีบ่อพักน้ำโสโครกหรือต้องมีเครื่องระบายน้ำ เครื่องป้องกัน ควัน มูล เถ้า กลิ่น ไอ หรือสิ่งอื่นใดซึ่งอาจเป็นเหตุรำคาญแก่ผู้อยู่ใกล้เคียงต้องปฏิบัติให้เป็นไปตามคำแนะนำของเจ้าพนักงานท้องถิ่นเจ้าพนักงานสาธารณสุข หรือพนักงานเจ้าหน้าที่นั้น(๖) ต้องให้มีแสงสว่างและการระบายอากาศเพียงพอและต้องจัดสถานที่มิให้เป็นที่อยู่อาศัยของสัตว์หรือแมลงนำโรค(๗)ต้องจัดให้มีน้ำสะอาด เพียงพอแก่การประกอบกิจการนั้น(๘)ต้องมีที่รองรับมูลฝอยอันได้สุขลักษณะ(๙)ต้องมีส้วมอันได้สุขลักษณะ ให้พอกับจำนวนคนที่ทำการอยู่ในสถานที่นั้น และต้องอยู่ในที่ซึ่งเจ้าพนักงานสาธารณสุขหรือพนักงานเจ้าหน้าที่เห็นชอบ(๑๐)สถานที่เลี้ยงสัตว์ต้องมีที่ขัง และปล่อยสัตว์ให้กว้างขวาง(๑๑) สถานที่เกี่ยวกับการตากหรือผึ่งสิ่งของต้องมีที่สำหรับตาก หรือผึ่ง ตามที่เจ้าพนักงานท้องถิ่นเจ้าพนักงานสาธารณสุข หรือพนักงานเจ้าหน้าที่เห็นชอบ(๑๒)ต้องปฏิบัติการอื่นใดอันเกี่ยวด้วยสุขลักษณะตามที่เจ้าพนักงานท้องถิ่นเจ้าพนักงานสาธารณสุขหรือพนักงานเจ้าหน้าที่แนะนำ(๑๓)ต้องรักษาสถานที่ที่ใช้ประกอบการให้อยู่ในภาวะอันดีเสมอ และทำความสะอาดกวาด ล้างสถานที่ประกอบกิจการให้สะอาดทุกวัน(๑๔)ต้องประกอบกิจการภายในเขตสถานที่และตามกำหนดวัน เวลา ที่ได้รับอนุญาต(๑๕)ต้องรักษาเครื่องมือ เครื่องใช้ ในการประกอบการทุกอย่างให้สะอาดอยู่เสมอถ้าเศษวัตถุหรือวัตถุแห่งกิจการนั้นจักใช้เป็นอาหารต้องป้องกันวัตถุนั้นให้พ้นจากฝุ่นละอองแมลง หรือสัตว์อื่น ๆ(๑๖)ต้องรักษาสถานที่อย่าให้เป็นที่เพาะพันธุ์แมลงวันหรือสัตว์นำโรคอื่น ๆ(๑๗) ถ้าจะเปลี่ยนแปลงแก้ไขหรือเพิ่มเติมสถานที่ต้องได้รับอนุญาตจากเจ้าพนักงานท้องถิ่นก่อน(๑๘)ต้องปฏิบัติการทุกอย่างเพื่อให้ได้สุขลักษณะตามคำแนะนำของเจ้าพนักงานสาธารณสุขหรือพนักงานเจ้าหน้าที่หรือคำสั่งของเจ้าพนักงานท้องถิ่น(๑๙)ต้องยอมให้เจ้าพนักงานท้องถิ่น พนักงานเจ้าหน้าที่ หรือเจ้าพนักงานสาธารณสุขเข้าตรวจสถานที่เครื่องมือเครื่องใช้ตลอดจนวิธีการประกอบกิจการที่เป็นอันตรายต่อสุขภาพนั้นได้ในเวลาอันสมควรเมื่อได้รับแจ้งความประสงค์จากบุคคลดังกล่าวข้อ๑๑ เมื่อได้รับคำขอรับใบอนุญาตหรือคำขอต่ออายุใบอนุญาตให้เจ้าพนักงานท้องถิ่นตรวจความถูกต้องและความสมบูรณ์ของคำขอถ้าปรากฏว่าคำขอดังกล่าวไม่ถูกต้องหรือไม่สมบูรณ์ตามหลักเกณฑ์วิธีการหรือเงื่อนไขที่กำหนดไว้ในข้อบัญญัตินี้ให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์นั้นทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีที่จำเป็นจะต้องส่งคืนคำขอแก่ผู้ขออนุญาตก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวันนับแต่วันได้รับคำขอเจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนดในข้อบัญญัตินี้ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสองให้ขยายเวลาออกไปได้อีกไม่เกินสองครั้ง ครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้น แล้วแต่กรณีข้อ๑๒ ในการออกใบอนุญาตตามข้อ ๘เจ้าพนักงานท้องถิ่นอาจกำหนดเงื่อนไขโดยเฉพาะให้ผู้รับใบอนุญาตปฏิบัติเพื่อป้องกันอันตรายต่อสุขภาพของสาธารณชนเพิ่มเติมจากที่กำหนดไว้โดยทั่วไปในข้อบัญญัตินี้ใบอนุญาตตามข้อ ๘ ให้ใช้ได้สำหรับกิจการประเภทเดียวกันและสำหรับสถานที่แห่งเดียวข้อ๑๓ ผู้ได้รับใบอนุญาตต้องมารับใบอนุญาตภายในสิบห้าวันนับแต่วันที่ได้รับหนังสือแจ้งการอนุญาตจากเจ้าพนักงานท้องถิ่นหากไม่มารับภายในกำหนดเวลาดังกล่าว โดยไม่มีเหตุอันควร ให้ถือว่าสละสิทธิ์ข้อ๑๔ บรรดาใบอนุญาตที่ออกให้ตามข้อบัญญัตินี้ให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจขององค์การบริหารส่วนตำบลคลองวาฬเท่านั้นการขอต่ออายุใบอนุญาตจะต้องยื่นคำขอก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตการขอต่ออายุใบอนุญาตและการอนุญาตให้ต่ออายุใบอนุญาตให้เป็นไปตามหลักเกณฑ์ วิธีการ และเงื่อนไขที่กำหนดไว้ตามข้อ๑๐ และข้อ ๑๑ โดยอนุโลมข้อ๑๕ ผู้ได้รับใบอนุญาตต้องเสียค่าธรรมเนียมการออกใบอนุญาตตามอัตราที่กำหนดไว้ท้ายข้อบัญญัตินี้ในวันที่มารับใบอนุญาตสำหรับกรณีที่เป็นการขอรับใบอนุญาตครั้งแรกหรือก่อนสิ้นอายุสำหรับกรณีที่เป็นการขอต่ออายุใบอนุญาตลอดเวลาที่ดำเนินกิจการนั้นถ้ามิได้เสียค่าธรรมเนียมภายในเวลาที่กำหนดให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปในกรณีที่ผู้มีหน้าที่ต้องเสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนข้อ๑๖ บรรดาค่าธรรมเนียมและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลคลองวาฬข้อ๑๗ ผู้ได้รับใบอนุญาตตามข้อบัญญัตินี้ต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการข้อ๑๘ ในกรณีที่ใบอนุญาตสูญหาย ถูกทำลายหรือชำรุดในสาระที่สำคัญให้ผู้ได้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้รับทราบถึงการสูญหายถูกทำลายหรือชำรุด ตามแบบที่องค์การบริหารส่วนตำบลคลองวาฬกำหนดไว้การขอรับใบแทนใบอนุญาตและการออกใบแทนใบอนุญาตให้เป็นไปตามหลักเกณฑ์วิธีการ และเงื่อนไข ดังต่อไปนี้(๑)ในกรณีที่ใบอนุญาตสูญหายให้ผู้ยื่นคำขอรับใบแทนใบอนุญาตนำสำเนาบันทึกการแจ้งความต่อเจ้าพนักงานหน้าที่แห่งท้องที่ที่ใบอนุญาตสูญหายมาแสดงต่อเจ้าพนักงานท้องถิ่นประกอบด้วย(๒)ในกรณีใบอนุญาตถูกทำลายหรือชำรุดในสาระที่สำคัญให้ผู้ยื่นคำขอรับใบแทนใบอนุญาตนำใบอนุญาตเดิมเท่าที่เหลืออยู่มาแสดงต่อเจ้าพนักงานท้องถิ่นประกอบด้วยข้อ ๑๙ ในกรณีที่ปรากฏว่าผู้รับใบอนุญาตตามข้อบัญญัตินี้ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕ หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ๒๐ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒) ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุขพ.ศ. ๒๕๓๕(๓)ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕ หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ๒๑ คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบ ในกรณีที่ไม่พบผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าวให้ส่งคำสั่งโดยทางไปรษณีย์ตอบรับหรือให้ปิดคำสั่งนั้นไว้ในที่เปิดเผยเห็นได้ง่ายณ ภูมิลำเนาหรือสำนักการงานของผู้รับใบอนุญาตและให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึง หรือวันปิดคำสั่ง แล้วแต่กรณีข้อ๒๒ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตข้อ๒๓ ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานส่วนท้องถิ่นเพื่อให้ปฏิบัติหน้าที่ตามมาตรา๔๔ วรรคหนึ่งแห่งพระราชบัญญัติการสาธารณสุข พ.ศ. ๒๕๓๕ ในเขตอำนาจขององค์การบริหารส่วนตำบลคลองวาฬ ในเรื่องใดหรือทุกเรื่องก็ได้ข้อ๒๔ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ข้อ ๒๕ อัตราค่าธรรมเนียมให้เจ้าพนักงานส่วนท้องถิ่นเรียกเก็บในอัตราตามบัญชีที่กำหนดไว้ใบอนุญาตดำเนินกิจการที่เป็นอันตรายต่อสุขภาพที่กำหนดกิจการไว้ตามข้อ๕ แห่งพระราชบัญญัตินี้ ให้เก็บอัตราค่าธรรมเนียมตามบัญชีที่กำหนดท้ายข้อบัญญัตินี้ข้อ๒๖ ให้นายกองค์การบริหารส่วนตำบลคลองวาฬเป็นผู้รักษาการให้เป็นไปตามข้อบัญญัตินี้และให้อำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๓ตุลาคม พ.ศ. ๒๕๕๙เสนาะ โตทองนายกองค์การบริหารส่วนตำบลคลองวาฬ[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลคลองวาฬเรื่อง กิจการที่เป็นอันตรายต่อสุขภาพ พ.ศ. ๒๕๕๙๒. ใบอนุญาตประกอบกิจการที่เป็นอัตราต่อสุขภาพ๓. คำขอรับใบอนุญาตประกอบกิจการที่เป็นอันตรายต่อสุขภาพ๔. คำขอต่ออายุใบอนุญาตประกอบกิจการที่เป็นอันตรายต่อสุขภาพ(ดูข้อมูลจากภาพกฎหมาย)ภวรรณตรี/จัดทำ๒๗ เมษายน ๒๕๖๐วริญา/ตรวจ๒๗ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๑๓ ง/หน้า ๘๙/๒๕ เมษายน ๒๕๖๐